
CAIET DE OBIECTIVE
Pentru concursul de proiecte de management organizat în vederea încredințării managementului Teatrului „Tamási Áron” Sfântu Gheorghe, 
pentru perioada 2025 – 2029

	Prezentul caiet de obiective este elaborat ținând cont de prevederile Ordonanței Guvernului nr. 21/2007 privind instituțiile și companiile de spectacole sau concerte, precum și desfășurarea activității de impresariat artistic, cu modificările și completările ulterioare, coroborate cu prevederile OUG nr. 189/2008, privind managementul instituțiilor publice de cultură, cu modificările și completările ulterioare.
	Perioada managementului Teatrului „Tamási Áron” Sfântu Gheorghe este de 4 ani, începând cu data semnării contractului de management.

CAPITOLUL I.
OBIECTIVELE TEATRULUI „TAMÁSI ÁRON” SFÂNTU GHEORGHE

I. Subordonarea Teatrului „Tamási Áron” Sfântu Gheorghe:
Teatrul „Tamási Áron” Sfântu Gheorghe, denumit în continuare Teatrul, este o instituție publică de spectacole, având personalitate juridică de sine stătătoare, aflat în subordinea Consiliului Local al Municipiului Sfântu Gheorghe, conform Hotărârii Consiliului Local nr. 25/1999, funcționând ca teatru de repertoriu, cu ansamblu artistic permanent, finanțat din venituri proprii, subvenții acordate de la bugetul local al Municipiului Sfântu Gheorghe și alte surse.
Teatrul are sediul și își desfășoară activitatea în Municipiul Sfântu Gheorghe, Judeţul Covasna, Piaţa Libertăţii nr. 1.
Teatrul a fost înființat în baza Decretului M.A.N. nr. 156/1949, art. 73, sub denumirea de Teatrul de Stat Sfântu Gheorghe. Începând cu anul 1992 s-a folosit denumirea de „Teatrul Tamási Áron din Sfântu Gheorghe”, care în baza Ordinului nr. 153/1995 al Direcției pentru Cultură, Culte și Patrimoniul Cultural Național al Județului Covasna, devine denumirea oficială a instituției. Din anul 1999, în temeiul  Hotărârii nr. 25/1999 a Consiliului Local al Municipiului Sfântu Gheorghe, Teatrul „Tamási Áron” Sfântu Gheorghe funcționează ca instituție publică subordonată Consiliului Local al Municipiului Sfântu Gheorghe.
Denumirea în limba maghiară: „Sepsiszentgyörgyi Tamási Áron Színház”. 
Teatrul „Tamási Áron” Sfântu Gheorghe, prin cele trei secții funcționale de artă: Teatrul dramatic, Teatrul de păpuși „Cimborák” și Teatrul de mișcare „Studio M”, este producător de spectacole de teatru, desfășurând activități permanente. Teatrul susține stagiuni teatrale permanente cu portofoliu de spectacole compus din reprezentații teatrale, prezentate în cursul stagiunii curente, precum și în cursul stagiunilor anterioare. Teatrul „Tamási Áron” funcționează pe baza Legii. nr. 353/2007 pentru aprobarea Ordonanței Guvernului nr. 21/2007 privind instituțiile și companiile de spectacole sau concerte, precum și desfășurarea activității de impresariat artistic, ce constituie forma superioară normativă de drept, care determină organigrama și modul de activitate în prezenta instituție.
Teatrul își înfăptuiește programul artistic în baza principiului autonomiei instituțiilor culturale și al libertății creației având deplină autonomie în stabilirea și realizarea repertoriului, a precum și în realizarea programelor, proiectelor și acțiunilor cultural-artistice proprii sau în colaborare, în consens cu politicile și strategiile culturale ale Consiliului Local al Municipiului Sfântu Gheorghe, pentru a răspunde nevoilor comunității, conform Proiectului de management aprobat. Spectacolele sunt produse, respectiv prezentate pe scenă, în limba maghiară. 

II. Obiectivele Teatrului „Tamási Áron” Sfântu Gheorghe:
Ca instituție de spectacole de repertoriu, Teatrul asigură punerea în valoare a patrimoniului național și universal al literaturii dramatice și al artei spectacolului, pentru promovarea în circuitul cultural național și/sau internațional al creațiilor dramatice naționale, precum și pentru promovarea în circuitul național a valorilor dramatice universale.
Scopurile principale ale Teatrului sunt: 
a) fundamentarea și desăvârșirea unui profil propriu, în conformitate cu Proiectul de management;
b) asigurarea unui cadru favorabil creației, prezentarea publică prin mijloace specifice artei spectacolului a valorilor culturale maghiare și universale;
c) punerea în valoare a patrimoniului național și universal al literaturii dramatice și a artei spectacolului;
d) organizarea de producții și co-producții artistice specifice;
e) promovarea și prezentarea publică a creațiilor artistice contemporane;
f) îmbunătățirea permanentă a calității artistice și profesionale a producțiilor și proiectelor sale;
g) stimularea și ocrotirea personalității artistice și a libertății de creație;
h) sprijinirea debutului și afirmarea tinerilor artiști și implicarea în educarea prin teatru a tinerilor;
i) promovarea teatrului de copii;
j) revitalizarea și promovarea artei mânuirii păpușilor;
k) inițierea programelor adecvate de petrecere a timpului liber al copiilor, valorificând arta animației teatrale;
l) promovarea teatrului de mișcare contemporan;
Teatrul „Tamási Áron” Sfântu Gheorghe are ca obiectiv principal promovarea valorilor cultural – artistice, autohtone și universale, pe plan național și internațional. 
Pentru realizarea obiectivelor proprii, Teatrul își desfășoară următoarele activități: 
a) producerea și susținerea de spectacole de teatru, de dans și spectacole muzicale, promovarea în țară și în străinătatea a repertoriului reprezentativ pentru dramaturgia maghiară, universală, clasică și contemporană;
b) producerea și susținerea de spectacole de teatru pentru copii și tineret;
c) organizarea și participarea la evenimente și acțiuni cultural – artistice, în țară și în străinătate;
d) participarea la turnee, festivaluri și alte manifestări artistice organizate în țară și în străinătate;
e) traducerea și subtitrarea textelor, permițând astfel accesul tuturor categoriilor de public, după nevoile publicului și posibilitățile tehnice ale teatrului;
f) atragerea și formarea publicului tânăr prin prezentarea spectacolelor de teatru și organizarea de spectacole lecții pentru educarea tinerilor;
g) organizarea evenimentelor speciale cu scopul suplimentării veniturilor proprii și/sau a creșterii notorietății;
h) editarea și vânzarea de cărți, studii și alte publicații de specialitate potrivit obiectului său de activitate;
i) studierea pieței, adaptarea tehnicilor de publicitatea și vânzare specifice impresariat și organizare de spectacole, îmbunătățirea imaginii și comunicarea specifică a spectacolelor Teatrului; 
j) colaborarea cu instituțiile de spectacole, indiferent de subordonarea lor, cu alte instituții de profil artistic din țară și străinătate, în interesul Teatrului;
k) inițierea de parteneriate culturale, cu artiști și instituții din țară și străinătate, care să valorifice resursele artei teatrale, pentru a facilita comunicarea interetnică și interculturală, la nivel local, național și internațional;
l) realizarea sau dezvoltarea proiectelor cultural – artistice naționale și internaționale, în domenii conexe artei teatrale, în parteneriat cu artiști și instituții din țară și din străinătate, precum și cu organizații neguvernamentale. 
m) organizarea periodică a festivalurilor internaționale: de teatru – Reflex, de dans – Flow și de teatru de păpuși – „Mesélő Háromszék”;
n) susținerea circulației operelor și a creațiilor, promovarea dialogului intercultural și a creației culturale, în circuitul de valori mondial;
o) eficientizarea activității, în vederea îndeplinirii obiectivelor instituției și aplicarea unei strategii de marketing cultural adecvat obiectivelor;

CAPITOLUL II.
MISIUNEA TEATRULUI „TAMÁSI ÁRON” SFÂNTU GHEORGHE

Misiunea instituției este de a iniția programe cultural- artistice și producții de spectacole proprii, în limba maghiară, precum și programe de educație culturală permanentă, prin care să asigure o ofertă culturală corespunzătoare exigențelor și preferințelor locuitorilor municipiului Sfântu Gheorghe și al județului Covasna.
Teatrul are misiunea generală de a oferi servicii culturale și artistice diverse pentru satisfacerea nevoilor culturale comunitare, în scopul creșterii accesului și a participării cetățenilor la viața culturală.

CAPITOLUL III.
EVOLUŢIILE ECONOMICE ŞI SOCIOCULTURALE ALE COMUNITĂŢII ÎN CARE TEATRUL “TAMÁSI ÁRON” SFÂNTU GHEORGHE ÎŞI DESFĂŞOARĂ ACTIVITATEA

Județul Covasna a fost înființat în anul 1968 și are o suprafață de 3.705 km2, reprezentând 1,55 % din teritoriul României, și situându-se pe locul 41 ca mărime între județele țării. 
Din punct de vedere administrativ, județul Covasna este alcătuit din 2 municipii: -Sfântu Gheorghe (reședința județului) și Târgu Secuiesc -, 3 orașe și 39 de comune care includ în total 123 de sate.
Instituțiile culturale din municipiul Sfântu Gheorghe aflate în subordinea Consiliului Județean Covasna sunt:
· Muzeul Național Secuiesc (înființat în 1879), cu secțiuni de istorie, etnografie, științe naturale și galerie de artă. Muzeul are cinci subunități teritoriale: Sfântu Gheorghe, Târgu Secuiesc, Covasna, Cernat și Baraolt;
· Biblioteca Județeană „Bod Péter” Sfântu Gheorghe;
· Teatrul Coregrafic și Dans Popular „Trei Scaune - Háromszék”  (înființat în 1990);
· Centrul de Cultură al Județului Covasna;
· Școala Populară de Artă și Meserii (înființată în 1968).
Municipiul Sfântu Gheorghe are o suprafață de 72,6 km2, (reprezentând aproximativ 2% din teritoriul Judeţului Covasna). 
Potrivit Recensământului din 2021, populația stabilă a municipiului este de 50.080 de locuitori, în scădere față de recensământul anterior din 2011, când au fost înregistrați 56.006 locuitori. Structura etnică este compusă din: 69,25% maghiari, 18,93% români, iar pentru 11,29% nu se cunoaște apartenența etnică.
Patrimoniul cultural construit al municipiului cuprinde:
· 13 monumente și situri arheologice (așezări fortificate, necropole, situri daco-romane, medievale etc.);
· 2 ansambluri urbane și un centru istoric;
· biserica reformată (sec. XIV), cetate cu zid și turn-clopotniță (sec. XVI/1761);
· biserica ortodoxă (1810), fosta școală germană (1786), 2 conace (sec. XVIII–XIX);
· alte obiective: locuințe, școli, clădiri administrative, un muzeu, fabrici istorice (textile – 1879, țigarete – 1902), coloana din piatră (1751), 5 busturi și grupuri statuare.
În prezent, municipiul Sfântu Gheorghe este singurul municipiu din România care finanţează, din bugetul local, două teatre profesioniste de teatru de repertoriu: Teatrul „Tamási Áron” Sfântu Gheorghe şi Teatrul „Andrei Mureşanu” Sfântu Gheorghe, precum şi Casa de Cultură „Kónya Ádám” Sfântu Gheorghe. 
Programele cultural-artistice cele mai însemnate, organizate în Municipiul Sfântu Gheorghe: 
· Ziua Culturii Maghiare;
· Zilele Sfântu Gheorghe;
· Activităţi cultural-artistice organizate de MAGMA;
· SepsiBook /Târg de Carte și Festival de Literatură Contemporană;
· Festivalul de Muzică Clasică SepsiClassic;
· Festivalul Sepsi Jazz & Blues
· REFLEX - Bienală Internaţională de Teatru; 
· Festivalul de arte contemporane “PulzArt - Sfântu Gheorghe”; 
· Târg de Toamnă – Sfântu Gheorghe; 
· Concerte de muzică clasică organizate lunar pe parcursul perioadei toamnă-iarnă.

CAPITOLUL IV.
DEZVOLTAREA SPECIFICĂ A TEATRULUI ”TAMÁSI ÁRON” SFÂNTU GHEORGHE

Regulamentul de organizare și funcționare al Teatrului „Tamási Áron” Sfântu Gheorghe, aprobat prin Hotărârea nr.488/2023 a Consiliului Local al Municipiului Sfântu Gheorghe, este prezentat în Anexa nr.1 la Caietul de obiective, din care face parte integrantă.
Teatrul are structură organizatorică proprie. Acesta se stabilește prin organigramă și statul de funcții și cuprinde tipurile de structuri de activitate de conducere, funcționale și de specialitate. Organigrama și statul de funcții pentru personalul din cadrul Teatrului „Tamási Áron” din Municipiul Sfântu Gheorghe, aprobate prin Hotărârea nr. 126/2025 a Consiliului Local al Municipiului Sfântu Gheorghe constituie Anexa nr. 2 la Caietul de obiective, din care face parte integrantă.
Bugetul aprobat al Teatrului „Tamási Áron” Sfântu Gheorghe în ultimii 3 ani:

	NNr. crt.
	Anul 2022
	Anul 2023
	Anul 2024

	11.
	13.884.750 lei
	25.666.160 lei
	19.658.070 lei



IV.1. Scurt istoric al Teatrului „Tamási Áron” Sfântu Gheorghe, de la înființare până în prezent
Teatrul a fost înființat în Sfântu Gheorghe în anul 1948 în temeiul Legii nr. 265/1947 pentru organizarea Teatrelor, Operelor și Filarmonicilor de Stat, precum și pentru regimul spectacolelor publice, cu denumirea: “Teatru Popular Maghiar de Stat Sfântu Gheorghe” (orașul Sfântu Gheorghe în acel an avea cca. 14.000 locuitori).
Din anul 1949, conform Decretului nr. 156/1949, instituția funcționează sub denumirea: “Teatru Maghiar de Stat Sfântu Gheorghe”.
Din anul 1987, Teatrul Maghiar de Stat Sfântu Gheorghe avea în componență două secții de artă teatrală: secția maghiară și secția română.
Din anul 1992, concomitent cu transformarea secției române într-o instituție de sine stătătoare, sub denumirea de Teatrul „Andrei Mureșanu” Sfântu Gheorghe, persoană juridică – instituția funcționează sub denumirea de Teatrul Maghiar de Stat „Tamási Áron” Sfântu Gheorghe.
În anul 1998 Teatrul Maghiar de Stat “Tamási Áron” Sfântu Gheorghe a funcționat în subordinea Consiliului Județean Covasna.
Ca urmare a Hotărârii nr. 8/1999 a Consiliului Județean Covasna, respectiv Hotărârii nr. 25/1999 a Consiliului Local al Municipiului Sfântu Gheorghe, atât Teatrul Maghiar de Stat „Tamási Áron” Sfântu Gheorghe, cât și Teatrul „Andrei Mureșanu” Sfântu Gheorghe, au fost trecute din subordinea Consiliului Județean Covasna în subordinea Consiliului Local al Municipiului Sfântu Gheorghe.
Din anul 2000, conform Hotărârii nr. 28/2000 a Consiliului Local al Municipiului Sfântu Gheorghe, instituția funcționează sub denumirea de Teatrul „Tamási Áron” Sfântu Gheorghe, respectiv „Tamási Áron Színház – Sepsiszentgyörgy”.
Teatrul „Tamási Áron” Sfântu Gheorghe este una dintre cele mai importante instituții teatrale ale comunității maghiare din Transilvania, una din cele mai apreciate trupe de teatru din țară, o echipă de creație care are un loc și în viața teatrală internațională. Este instituție publică de cultură profesionistă de repertoriu. Prin cele trei compartimente funcționale de artă – Teatrul dramatic, Teatrul de păpuși „Cimborák” și Teatrul de mișcare (Studio M) – este producător de spectacole teatrale, desfășurând activități permanente. Spectacolele sunt pregătite, respectiv prezentate pe scenă, în limba maghiară.
Teatrul “Tamási Áron” Sfântu Gheorghe își poate asuma obligații în nume propriu; își desfășoară activitatea artistică în baza principiului autonomiei instituțiilor culturale si al libertății creației. Teatrul are deplină autonomie în stabilirea și realizarea repertoriului, programului și proiectelor cultural - artistice oferite în Proiectul de management, aprobat de Autoritate.
Finanțarea Teatrului se realizează din venituri proprii, din subvenții acordate de la bugetul local și alte surse prevăzute de lege. 
Secția Teatru de păpuși „Cimborák”, înființat în anul 1998, are repertoriu propriu, în portofoliul trupei figurează atât spectacole de teatru de păpuși, precum și spectacole/programe cu actori, publicul țintă al spectacolelor fiind: copii între 3 și 12 ani. 
Secția Teatrul de mișcare, Studio M, înființat în anul 2005, transferat și integrat în structura organizatorică a Teatrului, este o trupă de teatru experimental și de mișcare cu portofoliu de spectacole propriu. Membrii formației sunt actori și dansatori dedicați acestei forme teatrale specifice, care constă în explorarea mijloacelor de expresie ale teatrului prin determinarea elementelor tangențiale dintre teatrul cuvântului, teatru-mișcare și teatru-vizual. 
IV. 2. Criterii de performanță ale Teatrului „Tamási Áron” Sfântu Gheorghe în ultimii trei ani
	Indicatori de performanță
	Anul 2022
	Anul 2023
	Anul 2024

	Cheltuieli pe beneficiar (subvenție + venituri-cheltuieli de capital)/nr. de beneficiari
	591 RON
	708 RON
	580 RON

	Fonduri nerambursabile atrase (RON)
	47.656 RON
	175.439 RON
	22.140 RON

	Număr de activități specifice
	 28
	 26
	 35

	Număr de apariții media (fără comunicate de presă)
	 41
	 64
	 28

	Număr de beneficiari neplătitori
	 1951
	 2953
	 2973

	Număr de beneficiari plătitori
	 15.116
	 14.693
	 19.023

	Număr de proiecte/acțiuni culturale
	39
	38
	41

	Venituri proprii din activitatea de bază
	283.048 RON
	483.535 RON
	570.390 RON

	Venituri proprii din alte activități
	321.339 RON
	178.614 RON
	503.976 RON


IV. 3. Scurtă descriere a patrimoniului Teatrului „Tamási Áron” Sfântu Gheorghe 
Patrimoniul Teatrului este format din drepturi și obligații asupra unor bunuri aflate în proprietatea publică sau privată a municipiului Sfântu Gheorghe, pe care le administrează, în condițiile legii, cu diligența unui bun proprietar, precum și din bunuri aflate în proprietatea sa.
Clădirea în care se află sediul Teatrului „Tamási Áron” Sfântu Gheorghe, situată în Piața Libertății nr. 1, din municipiul Sfântu Gheorghe, a fost construită în anul 1856, fiind, inițial sediul Primăriei municipiului, în a cărei Săli mari, se desfășurau spectacole ale unor trupe ambulante.  În incinta sediului, Teatrul dispune de o sală de spectacole (denumită și Sala mare) cu un număr de 400 locuri, și o sală de spectacole mică, cu un număr de maximum 100 de locuri, iar în strada Vasile Goldiș nr. 2, de o a treia sală de spectacole, numită Sala Kamara, cu un număr de maximum 100 de locuri. 
Atelierele și depozitul de decoruri a Teatrului se află în incinta clădirii sediului, în incinta imobilului situat pe strada Vasile Goldiș nr. 2, precum și la alte locații, în temeiul contractului de închiriere. Patrimoniul mobil al instituției cuprinde: decorurile spectacolelor, costumele, instrumente muzicale, instalații de sunet, instalații de lumină, obiecte administrative, utilaje necesare pentru desfășurarea activității artistice, mijloc de transport, alte bunuri conform legii. 
Patrimoniul poate fi completat prin achiziții, transferuri, donații, sponsorizări și alte modalități prevăzute de lege.
IV.4. Lista programelor și proiectelor desfășurate în ultimii trei ani constituie Anexa nr. 3 la Caietul de obiective.
IV. 5. Lista programului minimal realizat în perioada de 2022-2024 este prezentată în Anexa nr. 4 la Caietul de obiective, din care face parte integrantă. 

CAPITOLUL V.
SARCINI PENTRU MANAGEMENTUL TEATRULUI „TAMÁSI ÁRON” SFÂNTU GHEORGHE

V.1. Managementul Teatrului „Tamási Áron” Sfântu Gheorghe va avea următoarele sarcini pentru durata proiectului de management:
1. Conducerea și coordonarea organizării și funcționării activității Teatrului; 
2. Organizarea și coordonarea activității tuturor compartimentelor funcționale ale instituției;
3. Eficientizarea modului de utilizare a bugetului aprobat al instituției, în limita competențelor acordate de Consiliul Local al Municipiului Sfântu Gheorghe, potrivit legii (managerul avizează și propune proiectul de buget al instituției și supune la aprobare, monitorizează activitatea de achiziții publice, ia măsuri pentru dezvoltarea și diversificarea surselor de venituri extrabugetare, reprezintă și angajează juridic, profesional și financiar instituția, în relațiile cu terții, persoane fizice sau juridice; 
4. Asigurarea transpunerii în practică a obiectivelor (specificate la subcapitol I.2), a misiunii Teatrului „Tamási Áron” Sfântu Gheorghe, (specificate la capitol II) și a criteriilor de performanță cuprinse în Contractul de management;
5. Reprezentarea instituției la negocierea contractelor individuale de muncă și a celorlalte contracte; 
6. Încheierea actelor juridice în numele și pe seama instituției; 
7. Răspunde de administrarea și gestionarea patrimoniului Teatrului, în condițiile legii; 
8. Îndeplinirea ansamblului de angajamente cuprinse în Proiectul de management aprobat de către Autoritate, inclusiv a angajamentelor asumate anual de către Manager (care privesc proiectele, acțiunile și activitățile culturale, indicatorii de performanță economice și culturale);
9. Întocmirea proiectului repertoriului stagiunii;
10. Implementarea în managementul instituției a recomandărilor, observațiilor și propunerilor comisiilor de evaluare anuale al managementului, prezentate în rapoarte motivate aprobate de Autoritate, pe toată durata Contractului de management;
11. Transmiterea către Consiliul Local al Municipiului Sfântu Gheorghe, conform dispozițiilor Ordonanței de urgență a Guvernului nr. 189/2008 privind managementul instituțiilor publice de cultură, cu modificările și completările ulterioare, a rapoartelor de activitate și a tuturor comunicărilor necesare, solicitate de Autoritate.
V.2. Proiectul de management al Teatrului „Tamási Áron” Sfântu Gheorghe - ca o instituție de spectacole sau concerte - trebuie să aibă și următoarele sarcini specifice:
1. Promovarea pe plan național și internațional a valorilor artistice autohtone și universale din domeniul artelor spectacolului;
2. Creșterea accesului publicului la spectacole și concerte, acțiune care să fie reflectată și în îmbunătățirea indicatorilor de performanță stabilite anual;
3. Asigurarea diversificării ofertei culturale;
4. Asigurarea promovării inovației, precum și a noilor metode de comunicare a actului artistic;
5. Asigurarea continuității identității artistice a Teatrului, menținând nivelul profesional și artistic actual, dezvoltând în continuare direcția repertorială și estetică deja consacrată, în concordanță cu misiunea instituției de a funcționa ca teatru de artă;
6. Punerea la dispoziția municipiului Sfântu Gheorghe, și Casei de Cultură „Kónya Ádám”, a sălii mari a Teatrului, cu titlu gratuit, însoțită de personalul tehnic aferent și echipamentele necesare (sonorizare și iluminat scenic), pentru organizarea următoarelor evenimente culturale de interes public, pe baza unei înțelegeri prealabile cu cel puțin 2 luni înainte de la data evenimentului:
a) Ziua Culturii Maghiare;
b) Evenimentul cultural comemorativ dedicat zilei de 15 martie;
c) Zilele Sfântu Gheorghe;
d) Stagiunea de concerte simfonice organizată de Casa de Cultură „Kónya Ádám”.
7. Identificarea și asigurarea unor locații alternative pentru desfășurarea activității teatrale pe durata lucrărilor de renovare și modernizare a clădirii/sediului, conform calendarului estimativ de investiții:
· Anul I – lucrări de renovare la spațiile administrative (birouri);
· Anii II-III – lucrări majore la sălile de spectacol, inclusiv sala mare.
Managerul va prezenta în proiectul de management soluții viabile pentru relocarea activității artistice și administrative pe durata acestor lucrări, cu identificarea concretă a spațiilor alternative, preferabil aflate în proprietatea publică sau privată a municipiului Sfântu Gheorghe, fără a se limita exclusiv la acestea și încadrându-se într-un buget rezonabil. 
8. Elaborarea și implementarea unui plan de achiziții pentru echipamentele tehnice necesare desfășurării activității teatrale (scenă, sunet, lumini, mobilier etc.) care nu sunt incluse în proiectul de investiții pentru renovarea clădirii. Managerul va identifica necesarul tehnic cu sprijinul specialiștilor și va iniția procedurile de achiziție publică în conformitate cu legislația aplicabilă, astfel încât echipamentele să fie disponibile odată cu finalizarea lucrărilor de reabilitare, sau, după caz, să fie montate în timpul lucrărilor. 
9. Pregătirea și prezentarea unei noi piese de teatru, cu autor maghiar, în sala mare a Teatrului; 
10. Pregătirea și prezentarea a cel puțin alte două producții în sala mare a Teatrului. cu excepția anilor, în care sala mare va fi în reabilitare. În acest caz, vor fi prezentate cel puțin două spectacole în locații alternative (interior sau exterior);
11. Pregătirea și prezentarea pe scena Kamara, a cel puțin două producții noi;
12. Diversificarea ofertei culturale a Teatrului „Tamási Áron” Sfântu Gheorghe prin organizarea de cel puțin două noi activități și/sau acțiuni cultural – educative, specifice artei teatrale; 
13. Sporirea cu 2% a numărului beneficiarilor atât la sediu cât și în deplasare, față de realizările obținute în anul 2024;
14. Sporirea cuantumului veniturilor proprii cu 2% anual;
15. Pregătirea și prezentarea în cadrul secției Teatrului de Păpuşi „Cimborák”, a cel puțin trei reprezentații noi pentru copii, anual;
16. Pregătirea și prezentarea în cadrul secției Teatrului de mișcare (Studio M), a cel puțin 3 reprezentații noi, anual;
17. Eficientizarea în continuare a activității Teatrului „Tamási Áron” Sfântu Gheorghe prin lărgirea propriului repertoriu, prin diversificarea gamei spectacolelor proprii și aducerea pe scena Teatrului și a altor spectacole din afara instituției;
18. Pe toată perioada delurării contractului de management, indicatorii privind numărul spectatorilor și a veniturilor proprii să nu scadă sub realizările înregistrate în primul an al manageriatului;
19. Analiza riguroasă cost/eficiență; sporirea gradului de eficientă economică al managementului economico- financiar pentru perioada următoare a Teatrului „Tamási Áron” Sfântu Gheorghe, având în vedere și realizările economice ale instituției, obținute în anii precedenți;
20. Să asigure o creștere a aportului instituției publice la îmbunătățirea gradului de vitalitate culturală a municipiului Sfântu Gheorghe.

CAPITOLUL VI.
STRUCTURA ȘI CONȚINUTUL PROIECTULUI DE MANAGEMENT 

VI.1. Proiectul întocmit de candidat este limitat la un număr de 50 pagini + anexe și trebuie să conțină punctul de vedere al candidatului asupra dezvoltării instituției pe durata proiectului de management. În întocmirea proiectului se cere utilizarea termenilor conform definițiilor prevăzute în OUG nr.189/2008 privind managementul instituțiilor publice de cultură, cu modificările și completările ulterioare.
În evaluarea proiectului de management se va urmări modul în care oferta candidatului răspunde sarcinilor formulate în baza prevederilor art. 12 alin. (1) din OUG, având în vedere următoarele prevederi, care reprezintă totodată și criteriile generale de analiză și notare a proiectelor de management:
a) analiza socioculturală a mediului în care își desfășoară activitatea Teatrul „Tamási Áron” Sfântu Gheorghe și propuneri privind evoluția acesteia în sistemul instituțional existent;
b) analiza activității Teatrului „Tamási Áron” Sfântu Gheorghe și propuneri privind îmbunătățirea acesteia;
c) analiza organizării Teatrului „Tamási Áron” Sfântu Gheorghe și propuneri de restructurare și/sau de reorganizare, după caz;
d) analiza situației economico - financiare a Teatrului „Tamási Áron” Sfântu Gheorghe;
e) strategia, programele și planul de acțiune pentru îndeplinirea misiunii specifice a Teatrului „Tamási Áron” Sfântu Gheorghe, conform sarcinilor formulate de autoritate;
f) o previziune a evoluției economico - financiare a Teatrului „Tamási Áron” Sfântu Gheorghe, cu o estimare a resurselor financiare ce ar trebui alocate de către autoritate, precum și a veniturilor instituției ce pot fi atrase din alte surse.
Proiectul, structurat obligatoriu pe modelul de mai jos, trebuie să conțină soluții manageriale concrete, în vederea funcționării și dezvoltării Teatrului „Tamási Áron” Sfântu Gheorghe, pe baza sarcinilor formulate de autoritate.
VI.2.A. Analiza socioculturală a mediului în care își desfășoară activitatea Teatrul „Tamási Áron” Sfântu Gheorghe și propuneri privind evoluția acestuia în sistemul instituțional existent:
a) instituții, organizații, grupuri informale (analiza factorilor interesați) care se adresează aceleiași comunități;
b) analiza SWOT (analiza mediului intern și extern, puncte tari, puncte slabe, oportunități, amenințări);
c) analiza imaginii existente a Teatrului „Tamási Áron” Sfântu Gheorghe și propuneri pentru îmbunătățirea acesteia;
d) propuneri pentru cunoașterea categoriilor de beneficiari (studii de consum, cercetări, alte surse de informare);
e) grupurile-țintă ale activităților Teatrului „Tamási Áron” Sfântu Gheorghe:
a.1. pe termen scurt;
a.2. pe termen mediu;
f) profilul beneficiarului actual:
a. analiza datelor obținute;
b. estimări pentru atragerea altor categorii de beneficiari;
VI.2.B. Analiza activității Teatrului „Tamási Áron” Sfântu Gheorghe și propuneri privind îmbunătățirea acesteia:
a) analiza programelor și a proiectelor Teatrului „Tamási Áron” Sfântu Gheorghe;
b) analiza participării la festivaluri, gale, concursuri, saloane, târguri etc. (în țară, la nivel național/internațional, în Uniunea Europeană, după caz, în alte state);
c) analiza misiunii actuale a Teatrului „Tamási Áron” Sfântu Gheorghe: ce mesaj poartă instituția, cum este percepută, factori de succes și elemente de valorizare socială, așteptări ale beneficiarilor etc.;
d) concluzii:
· reformularea mesajului, după caz;
· descrierea principalelor direcții pentru îndeplinirea misiunii.
VI.2.C. Analiza organizării Teatrului „Tamási Áron” Sfântu Gheorghe și propuneri de restructurare și/sau de reorganizare, după caz:
a) analiza reglementărilor interne ale Teatrului „Tamási Áron” Sfântu Gheorghe și a actelor normative incidente;
b) propuneri privind modificarea reglementărilor Interne;
c) analiza capacității instituționale din punctul de vedere al resursei umane proprii
și/sau extemalizate;
d) analiza capacității instituționale din punct de vedere al spațiilor și patrimoniului instituției, propuneri de îmbunătățire;
e) viziunea proprie asupra utilizării instituției delegării, ca modalitate legală de asigurare a continuității procesului managerial.
VI.2.D. Analiza situației economico - financiare a Teatrului „Tamási Áron” Sfântu Gheorghe:
Analiza financiară, pe baza datelor cuprinse în Caietul de obiective:
1. analiza datelor de buget din Caietul de obiective, după caz, completate cu informații solicitate/obținute de la instituție:
1.1. bugetul de venituri (subvenții/alocații, surse atrase/venituri proprii);
1.2. bugetul de cheltuieli (personal; bunuri și servicii din care: cheltuieli de întreținere, colaboratori; cheltuieli de capital);
2. analiza comparativă a cheltuielilor (estimate și după caz, realizate) de cele trei compartimente artistice funcționale ale Teatrului „Tamási Áron” Sfântu Gheorghe în perioada indicată în Caietul de obiective, după caz completate cu informații solicitate/obținute de la instituție: 

	Nr.
crt.
	Programul/proiectul
	Devizul estimat
	Devizul realizat
	Observații, comentarii,
concluzii

	(1)
	(2)
	(3)
	(4)
	(5)

	
	
	
	
	

	
	
	
	
	

	
	
	
	
	

	
	Total:
	Total:
	Total:
	


3. soluții și propuneri privind gradul de acoperire din surse atrase/venituri proprii a cheltuielilor Teatrului „Tamási Áron” Sfântu Gheorghe: 
3.1.  analiza veniturilor proprii realizate din activitatea de bază, specifică Teatrului „Tamási Áron” Sfântu Gheorghe, pe categorii de servicii precum și pe categorii de bilete/tarife practicate: preț întreg/preț redus/bilet profesional/bilet onorific, abonamente, cu menționarea celorlalte facilități practicate;
3.2.   analiza veniturilor proprii realizate din alte activități ale Teatrului „Tamási Áron” Sfântu Gheorghe;
3.3.   analiza veniturilor realizate din prestări de servicii culturale în cadrul parteneriatelor cu alte autorități publice locale;
4.      soluții și propuneri privind gradul de creștere a surselor atrase/veniturilor proprii în totalul veniturilor:
4.1. analiza ponderii cheltuielilor de personal din totalul cheltuielilor;
4.2. analiza ponderii cheltuielilor de capital din bugetul total;
4.3. analiza gradului de acoperire a cheltuielilor cu salariile din subvenție/alocație;
4.4. ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte și convenții civile);
4.5. cheltuieli pe beneficiar, din care:
a) din subvenție;
b) din venituri proprii.
VI.2.E. Strategia, programele și planul de acțiune pentru îndeplinirea misiunii specifice a Teatrului „Tamási Áron” Sfântu Gheorghe, conform sarcinilor formulate de autoritate:
Propuneri, pentru întreaga perioadă de management:
1. viziune;
2. misiune;
3. obiective (generale și specifice);
4. strategia culturală, pentru întreaga perioadă de management;
5. strategia și planul de marketing;
6. programe propuse pentru întreaga perioadă de management;
7. proiectele din cadrul programelor;
8. alte evenimente, activități specifice instituției, planificate pentru perioada de management.
VI.2.F. Previzionarea evoluției economico-financiare a instituției publice de cultură, cu o estimare a resurselor financiare ce ar trebui alocate de către autoritate, precum și a veniturilor instituției ce pot fi atrase din alte surse:
1. Proiectul de buget de venituri și cheltuieli pe perioada managementului:
	Nr. crt.
	Categorii
	Anul 2025
	 
	Anul 2029

	(1)
	(2)
	(3)
	(...)
	(...)

	1.
	TOTAL VENITURI, din care
1.a. venituri proprii, din care
1.a.1. venituri din activitatea de bază
1.a.2. surse atrase
1.a.3. alte venituri proprii
1.b subvenții/alocații
1.c. alte venituri
	 
	 
	 

	2.
	TOTAL CHELTUIELI, din care
2.a. Cheltuieli de personal, din care
2.a.1. Cheltuieli cu salariile
2.a.2. Alte cheltuieli de personal
2.b. Cheltuieli cu bunuri și servicii, din care
2.b.1. Cheltuieli pentru proiecte
2.b.2. Cheltuieli cu colaboratorii
2.b.3. Cheltuieli pentru reparații curente
2.b.4. Cheltuieli de întreținere
2.b.5. Alte cheltuieli cu bunuri și servicii
2.c. Cheltuieli de capital
	 
	 
	 


2. Numărul estimat al beneficiarilor pentru perioada managementului:
2.1. la sediu;
2.2. în afara sediului
3.  Programul minimal estimat pentru perioada de management aprobată

	
Nr. crt.
	Program
	Scurtă descriere a programului
	Nr. proiecte în cadrul programului
	Denumirea proiectului
	Buget prevăzut pe program (lei)

	Primul an de management

	1
	 
	 
	 
	 
	 

	 
	 
	 
	 
	 
	 

	-
	 
	 
	 
	 
	 

	Al doilea an de management

	1
	 
	 
	 
	 
	 

	....
	 
	 
	 
	 
	 

	....
	 
	 
	 
	 
	 

	 

	
	 
	 
	 
	 
	 

	-
	 
	 
	 
	 
	 

	....
	 
	 
	 
	 
	 



CAPITOLUL VII. ALTE PRECIZĂRI

Candidații, în baza unei cereri motivate, pot solicita de la instituția publică de cultură informații suplimentare, necesare elaborării proiectelor de management (telefon/fax 0267 351 886, e-mail: office@tasz.ro).
Relații suplimentare privind întocmirea proiectului de management se pot obține și de la: 
· Cabinetul doamnei viceprimar Sztakics Éva Judit, (telefon nr. 0267/316365 – 155), sau compartimentele de specialitate din cadrul Primăriei Municipiului Sfântu Gheorghe:
· Compartimentul pentru Învățământ și Cultură (telefon 0267/316904);
· Compartimentul Resurse Umane (telefon 0267/316957 – 126);
Proiectul de management elaborat de Autorul responsabil va fi depus la Compartimentul de Relații cu Publicul, Informații și Registratură din cadrul Primăriei municipiului Sfântu Gheorghe, cu sediul situat pe str. 1 Decembrie 1918, nr. 2, până la data de 23.09.2025, orele 15.

CAPITOLUL VIII.

Anexele nr. 1-4 fac parte integrantă din prezentul Caiet de obiective. 
5
